מכילתא דרבי ישמעאל

מכילתא דרבי ישמעאל, המכונה גם בפשטות מכילתא, הוא מדרש הלכה תנאי על חומש שמות, מפרשת בא עד פרשת ויקהל, המזוהה כבא מאסכולת דבי רבי ישמעאל המיוחסת לחכמים שהלכו בדרכו של רבי ישמעאל. מדרש הלכה מקביל על שמות מבית המדרש השני, דבי רבי עקיבא, הגיע לידינו באופן מקוטע, ומכונה מכילתא דרשב"י.

== שם המדרש ==
מכילתא פירושה בארמית כלי מדידה. ישנם כמה הסברים מדוע המדרש נקרא על שם כלי המדידה. לדעת צונץ הוא נקרא כך כיוון שהוא מכיל הרבה הלכות ודרשות. הרב יצחק אליהו לנדא מציע שהמדרש נקרא כך על שם המשפט , ולכן למדרש, שכולל פירושים על המקרא, קוראים מידה.
המכילתא נקראת "דרבי ישמעאל" כיוון שהחכם הראשון המוזכר בה הוא רבי ישמעאל.

באחת מתשובות הגאונים המדרש מכונה גם מכילתא דארץ ישראל. על פי רד"צ הופמן היא נקראת כך כדי להבדיל בינה לבין המכילתא דרשב"י, שהייתה נפוצה בבבל.

== מבנה המדרש ==
ככל מדרשי ההלכה, המדרש מתמקד בנושאי ההלכה שבספר שמות, וכך הוא מתחיל בפרשה ההלכתית הראשונה בספר שמות, פרשת "החדש הזה לכם" שעוסקת בדיני קרבן הפסח, וכן דורש בצורה עקבית את פסוקי הקטעים ההלכתיים שבספר. עם זאת, במדרש יש קטעים אגדתיים נרחבים (כמחצית), אולם הוא לא רואה עצמו מחויב לדרוש את כל הפסוקים בתורה שתוכנם אינו הלכתי. לדעת יעקב נחום אפשטיין, הפרשיות הלא הלכתיות שנכנסו למכילתא נכנסו כיוון שהן .
המכילתא מחולקת לתשע "מסכתות":
# מסכתא דפסחא - עד עוסקת בעיקר בענייני יציאת מצרים וקרבן פסח.
# מסכתא דויהי בשלח - עד עוסקת בקריעת ים סוף.
# מסכתא דשירתא - עד עוסקת בשירת הים.
# מסכתא דויסע - עד עוסקת במסע בני ישראל לאחר קריעת ים סוף, ובירידת המן.
# מסכתא דעמלק - עד עוסקת במלחמת עמלק ובעצת יתרו.
# מסכתא דבחודש - עד עוסקת במעמד הר סיני.
# מסכתא דנזיקין - עד עוסקת בדיני הנזיקין שבפרשת משפטים.
# מסכתא דכספא - עד - עוסקת בדינים הנוספים שבחצי השני של פרשת משפטים.
#מסכתא דשבתא - ובנוסף פרשיות השבת מתוך פרשות כי תשא וויקהל.

== גלגולי המכילתא ==
במחקרים שנעשו על קטעי גניזה גילו שיש שני ענפים: ענף מערבי ארצישראלי - הוא הנמצא בדפוסים ומקורותיו נמצאו בגניזת קהיר, וענף מזרחי בבלי שקטעים ממנו נתגלו במאוחר בגניזת קהיר.

פרופסור מנחם כהנא גילה במחקרו שארבעה קטעי הגניזה שמהם הכין יעקב בצלאל לויטרבך את המהדורה השנייה של מהדורת הורוויץ, ועוד שלושה קטעים שפורסמו בידי חוקרים בני זמננו, כולם חלקים מאותו העותק, המשמר הרבה מאוד מידע חשוב ואמין. בין היתר עותק זה מכיל את החלוקה הקדומה לתשע מסכתות בעלות נושא, וחלוקת מִשְׁנֶה לפרשות שבתוכן הלכות. בעותק זה השתמרה הלשון הקדומה, על מינוחו ותחבירו, שכמוהו נמצאו ב"עדי הנוסח הטובים" של כתבים אחרים מתקופת אחר החורבן. בעותק הושלמו חסרונות רבים של קטעים שהושחתו בשיני הזמן או שאבדו, וכן נמצאו נוסחים מדויקים שנשתבשו עם השנים במהלך דורות ההעתקה הידנית, מפאת אי הבנה של המעתיקים.


=== השוואות נוסחים ===
* ספר [http://hebrewbooks.org/pdfpager.aspx?req=44289&st=&pgnum=5 אות אמת] שינויי נוסחאות לכתבי יד המכילתא, פראג שנת ה'שפ"ד
* [https://www.biu.ac.il/JS/tannaim/ אתר בר-אילן לעדי נוסח של ספרות התנאים] הכולל מלל של כתבי היד מן הגניזה, כתב יד אוקספורד, מינכן, וטיקן (ותיקן), רומי-קזנטרנזה, ודפוס ראשון.
* באתר כתיב של הספרייה הלאומית ניתן לראות את צילומי כל כתבי היד של המכילתא

=== מהדורות דפוס ===
* מהדורה מדעית למכילתא דרבי ישמעאל נערכה בידי ר' חיים שאול הורוביץ, והושלמה והודפסה בידי ד"ר ישראל אברהם רבין, בפרנקפורט בשנת תרצ"א.
* הוצאה שנייה ומתוקנת של המהדורה המדעית נערכה בידי יעקב בצלאל לויטרבך עם מבוא ותרגום לאנגלית, פילדלפיה תרצ"ד
*מהדורה ללומד נערך בידי דן בארי, בהוצאת קורן, מבוסס על מהדורת הורביץ-רבין.
*מהדורה על פי נוסחת הגר"א יצא לאור, בשנת התש"פ, על ידי ישיבת אדרת אליהו.

== מפרשי המכילתא ==
* באר אברהם, (על דרך החסידות והקבלה), רבי אברהם וינברג מסלונים. מבוסס על "זה ינחמנו"
* מרכבת המשנה רבי משה דוד אברהם מרוהטין
* ברכת הנצי"ב מרבי נפתלי צבי יהודה ברלין (יצא לאור על ידי נכדיו מכתבי ידו)
* אובל אולי, רבי דוד כהן 'הנזיר', נדפס באופן חלקי (שלש פרשיות בלבד) בתוך 'נזיר אחיו' כרך ב, ירושלים, תשל"ח
*קו המדה הר אפרים, רבי אפרים זאב גרבוז
* המכילתות לפרשת עמלק, מנחם כהנא, ירושלים, תשנ"ט
* התורה והמצווה על התורה, רבי מאיר לייבוש בן יחיאל מיכל (המלבי"ם)

== לקריאה נוספת ==
* 
* מקס קדושין, A Conceptual Commentary on the Mekilta 
* אייזיק הירש וויס, הקדמה למכילתא עם פירוש מדות הסופרים, עמודים XVI-XXXV (16-35)
* דניאל בויארין, מדרש תנאים: אינטרטקסטואליות וקריאת מכילתא, מכון שלום הרטמן, תשע"א 2011.

== קישורים חיצוניים ==

[https://hebrewbooks.org/40607 מכילתא דרבי ישמעאל] (עם פירוש קו המידה) באתר היברובוקס 

כתבי יד ודפוסים ראשונים
* [https://www2.biu.ac.il/JS/tannaim/mekhilta/form.html אוצר המכילתא],עדי נוסח מוקלדים של כל הכתבי יד, ב[https://www2.biu.ac.il/JS/tannaim/ אוצר עדי הנוסח לספרות התנאית], אוניברסיטת בר-אילן.
* [https://www.nli.org.il/he/books/NNL_ALEPH001351300/NLI מכילתא], צילום דפוס ונציה 1505, באתר הספרייה הלאומית ו[http://www.daat.ac.il/daat/vl/tohen.asp?id=144 באתר דעת]
* [https://books.google.co.il/books?id=12tEAAAAcAAJ&pg=PP3&hl=iw&source=gbs_toc_r&cad=2#v=thumbnail&q&f=false מכילתא דפוס ראשון] קושטא ה'רע"ה
*[https://digital.bodleian.ox.ac.uk/inquire/Discover/Search/#/?p=c+18,t+%20MS%20Marshall%20Or.%2024,rsrs+160,rsps+20,fa+,so+ox%3Asort%5Easc,scids+,pid+ddff16f5-85a6-45be-abf0-3385c2a2cadc,vi+ כתב יד אוקספורד] של המכילתא
* [https://digi.vatlib.it/view/MSS_Vat.ebr.299 כתב יד ותיקן] של המכילתא (החל מעמוד 25r)
* [https://daten.digitale-sammlungen.de/~db/0008/bsb00084914/images/ כתב יד ברלין] של המכילתא

;חומר עזר
* 
* 
*שלמה פיוטרקובסקי, [https://www.makorrishon.co.il/judaism/212279/ המטרה החזרת המכילתא] ראיון עם הרב דן בארי, 15 במרץ 2020
* ליאורה בר-לבב, [https://www.academia.edu/25881902/תשלום_מכילתא_דרשות_חדשות_וגרסאות_ייחודיות_של_המכילתא_דרבי_ישמעאל_בעותק_מן_הגניזה תשלום מכילתא: דרשות חדשות וגרסאות ייחודיות של המכילתא דרבי ישמעאל בעותק מן הגניזה]
*

== ביאורים ==

== הערות שוליים ==

קטגוריה:מדרשי הלכה
קטגוריה:ספרי מדרשים ארץ-ישראליים
קטגוריה:מדרשים על התורה